***Ügyintéző:*** *…*

***PTE iktatószám:*** *…*

**Összeférhetetlenségi, titoktartási és érdekeltségi nyilatkozat**

**Közbeszerzési eljárásban közreműködő személy részére**

|  |  |
| --- | --- |
| Név[[1]](#footnote-1) | … |
| Születési dátum[[2]](#footnote-2) | … |
| Szervezetben betöltött szerep[[3]](#footnote-3) | … |
| A közbeszerzési eljárás elnevezése[[4]](#footnote-4) | … |
| A közbeszerzési eljárás szakaszának megnevezése[[5]](#footnote-5) | előkészítési szakasz, bírálati szakasz, lezáró szakasz (eljárás eredményéről szóló döntési javaslat) |

Alulírott … a Pécsi Tudományegyetem által a fenti tárgyban indított közbeszerzési eljárás során, mint az Ajánlatkérő nevében részt vevő személy nyilatkozom, hogy:

* + - * a közbeszerzésekről szóló 2015. évi CXLIII. törvény (továbbiakban: Kbt.) 25. §-a szerinti összeférhetetlenségi szabályokat megismertem;
			* hogy a közbeszerzési eljárásban ajánlattevőként és alvállalkozóként résztvevő gazdasági szereplőket a bontási jegyzőkönyv, valamint az ajánlatok tartalma alapján megismertem[[6]](#footnote-6);
* a Kbt. 25. §-ában meghatározott kizáró okok velem szemben nem állnak fenn;
* velem szemben összeférhetetlenséget eredményező kockázat vagy körülmény nem áll fenn[[7]](#footnote-7);
* nem rendelkezem, nem rendelkeztem és a jövőben nem kívánok rendelkezni olyan gazdasági, személyes vagy egyéb érdekeltséggel, mely a Kbt. 25. §-a szerinti összeférhetetlenséget eredményezne[[8]](#footnote-8);
* kötelezettséget vállalok arra vonatkozóan, hogy amennyiben velem szemben a Kbt. 25. § szerinti bármely összeférhetetlenségi helyzet, vagy annak kockázata a közbeszerzési eljárás során felmerül, arról a bíráló bizottság tagjait haladéktalanul, írásban tájékoztatom;
* a közbeszerzési eljárás során a tudomásomra jutott adatokat titkosan kezelem és harmadik félnek azokat ki nem szolgáltatom.

*A Kbt. 25. § (2) bekezdésére tekintettel tudomásul veszem, hogy amennyiben a Pécsi Tudományegyetem által lefolytatott bármely közbeszerzési eljárás eredményeként én vagy közeli hozzátartozóm személyesen, vagy olyan gazdasági társaság, illetve egyéb szervezet, amelynek magam, vagy közeli hozzátartozóm tagja, vagy tisztségviselője, szerződéses viszonyba léphet a PTE-vel közvetlenül, vagy bármilyen szerződéses láncolat, vagy vállalkozási konstrukció útján közvetett módon, úgy arról haladéktalanul köteles vagyok a munkáltatói jogkör gyakorlóját írásban értesíteni. Tudomásul veszem továbbá, hogy az összeférhetetlenségi szabályok megsértése esetén az érintett ajánlattevő, részvételre jelentkező, alvállalkozó, alkalmasság igazolásában részt vevő gazdasági szereplő a Kbt. 62. § (1) bekezdés m) pontja szerint kizárható az eljárásból.*

*Kijelentem, hogy velem szemben a PTE Foglalkoztatási Követelményrendszere 37. § (2) bekezdésében meghatározott összeférhetetlenségi okok nem állnak fenn.*

*Ennek megfelelően nem állok olyan munkavégzésre irányuló további jogviszonyban, amely munkakörömmel összeférhetetlen, így különösen, amely keretében és alapján közbeszerzési eljárásokban akár ajánlatkérőként, akár ajánlattevőként, akár közbeszerzési eljárásban bármilyen formában érintett gazdasági szereplőként részt vevő harmadik személyek részére és javára részemről a közbeszerzéssel, illetőleg eljárással kapcsolatos bármilyen tevékenység kifejtésére kerül sor.*

*Kijelentem továbbá, hogy a Pécsi Tudományegyetem Szervezeti és Működési Szabályzatának rendelkezései alapján amennyiben én vagy közeli hozzátartozóm személyesen, vagy olyan gazdasági társaság, illetve egyéb szervezet, amelynek magam, vagy közeli hozzátartozóm tagja, vagy tisztségviselője, szerződéses viszonyba lép a PTE-vel közvetlenül, vagy bármilyen szerződéses láncolat, vagy vállalkozási konstrukció útján közvetett módon, úgy a megkötendő szerződés tervezetét benyújtom a Kancellárhoz. A szerződés csak abban az esetben kerül megkötésre, ha a szerződéstervezet ellen a PTE-hez érkezését követő 5 (öt) munkanapon belül a Kancellár nem emel kifogást és az ügyletkötést nem tiltja meg. Tudomásul veszem, hogy ebben a körben közvetett szerződéses kapcsolatnak minősül, ha az adott jogügylet bármilyen szerződéses áttételen, vagy jogi konstrukción keresztül, de végső soron a PTE érdekkörében teljesül, illetve a többszereplős ügyleti konstrukciót (alvállalkozás, beszállítás, megbízásos közreműködés, stb.) végső soron a PTE finanszírozza.*

Pécs, 2023.

 ………………………………………

 aláírás

1. *Az eljáró közbeszerző tölti ki!* [↑](#footnote-ref-1)
2. *A nyilatkozó szakember tölti ki!* [↑](#footnote-ref-2)
3. *A nyilatkozó szakember tölti ki, munkaköri leírás alapján!* [↑](#footnote-ref-3)
4. *Az eljáró közbeszerző tölti ki!* [↑](#footnote-ref-4)
5. *Az eljáró közbeszerző tölti ki!* [↑](#footnote-ref-5)
6. *Kizárólag a bírálati és lezáró szakaszban releváns. Az előkészítési szakaszban törlendő!* [↑](#footnote-ref-6)
7. *Amennyiben fennáll, az összeférhetetlenséget eredményező kockázatot vagy körülményt haladéktalanul jelezni kell az eljáró közbeszerző felé!* [↑](#footnote-ref-7)
8. *Amennyiben fennáll, az érdekeltséget haladéktalanul jelezni kell az eljáró közbeszerző felé!* [↑](#footnote-ref-8)